CELEX: E2008P0001
Language: bg
Date: 2008-01-16 00:00:00
Title: Молба за консултативно становище от Съда на ЕАСТ, подадена от Oslo tingrett, по делото Therese Slinning срещу Норвежката държава, представлявана от отдела за освобождавания и искания за лечение в чужбина (Дело E-1/08)

8.5.2008   
            
            
               BG
            
            
               Официален вестник на Европейския съюз
            
            
               C 113/16
            
         Молба за консултативно становище от Съда на ЕАСТ, подадена от Oslo tingrett, по делото Therese Slinning срещу Норвежката държава, представлявана от отдела за освобождавания и искания за лечение в чужбина
   (Дело E-1/08)
   (2008/C 113/13)
   С писмо от 16 януари 2008 г., получено в деловодството на съда на 21 януари 2008 г., към Съда на ЕАСТ бе отправена молба от Oslo tingrett (Районния съд на Oslo) за консултативно становище по делото Therese Slinning срещу Норвежката държава, представлявана от отдела за освобождавания и искания за лечение в чужбина, по следните въпроси:
   
               1.
            
            
               Съвместимо ли е с членове 36 и 37 от Споразумението за ЕИП и член 22 от Регламент (ЕИО) № 1408/71 на Съвета да се откаже възстановяването на разходите за лечение в чужбина, което съгласно международната медицина трябва да се счита за експериментално или тестово, в случаите когато лицето няма право на ползване на такова лечение в собствената си държава?
            
         
               2.
            
            
               Дали е от значение за отговора на въпрос № 1, че въпросният метод на лечение трябва да бъде обмислен за предлагане в собствената държава или че собствената държава обмисля неговото прилагане в бъдеще?
            
         
               3.
            
            
               Съвместимо ли е с членове 36 и 37 от Споразумението за ЕИП да се откаже възстановяване на разходите за болнично лечение в чужбина, ако пациентът в собствената държава може да получи оферта за адекватно медицинско обслужване, оценено съгласно приети международни стандарти в рамките на срок, оправдан от медицинска гледна точка?
               Дали е от значение за отговора на този въпрос, че:
               
                           а)
                        
                        
                           възстановяването на тези разходи може да бъде отказано, дори ако лечението в чужбина се счита за евентуално по-модерно от лечението в собствената страна?
                        
                     
                           б)
                        
                        
                           пациентът, който е решил да се подложи на лечение в чужбина, вместо на адекватно лечение в собствената си страна, не получава възстановяване на разходите на лечението в чужбина в същата степен, до която би струвало лечението в собствената страна?
                        
                     
         
               4.
            
            
               Дали е от значение за отговорите на горните въпроси, че:
               
                           а)
                        
                        
                           на пациента в действителност не е било предложено въпросното лечение в собствената държава, което лечение може да счетено за адекватно?
                        
                     
                           б)
                        
                        
                           лечението, предоставено в чужбина действително е довело до подобрение на конкретното здравословно състояние на пациента?